கேள்வி: ரேணு குசாவாகா - வாழ்க்கை வரலாறு குறித்து விரிவாக சொல்லுங்கள்.
பதில்: குசாவாகா 1962ஆம் ஆண்டு சமசுதிபூரில் பிறந்தார். இவரின் கணவர் விஜய் குமார் சிங், பாரதிய ஜனதா கட்சி ஆதரவு அரசியல்வாதியும் ஆவார். குசாவாகா 2010-ஆம் ஆண்டு பீகார் மாநில சட்டமன்றத் தேர்தலில் போட்டியிட்டார். மதேபுரா மாவட்டம் உள்ள பிகாரிகஞ்ச் தொகுதியிலிருந்து பீகார் சட்டமன்ற உறுப்பினராகத் தேர்ந்தெடுக்கப்பட்டார். பின்னர், நிதிஷ் குமார் முதலமைச்சர் இருந்த பீகார் அரசாங்கத்தில் இவர் அமைச்சராக நியமிக்கப்பட்டார். இவர் தொழில்கள் மற்றும் பேரிடர் மேலாண்மைத் துறையை வகித்தார். நிதிசு குமார் அமைச்சரவையிலிருந்த ஒரே பெண் அமைச்சராவார். 2014-ஆம் ஆண்டில், இவரின் மகன் விபின் குமார் ஐம்பது லட்சம் பணத்திற்காகக் கடத்தப்பட்டு, கடத்தலுக்குப் பிறகு சிறிது நேரத்தில் கொல்லப்பட்டார்.
கேள்வி: ரேணு குசாவாகா - அரசியல் வாழ்க்கை பற்றி நீங்கள் என்ன அறிந்துள்ளீர்கள்?
பதில்: குசாவாகா தனது அரசியல் வாழ்க்கையில் மூன்று முறை சட்டமன்ற உறுப்பினராகவும், ஒரு முறை நாடாளுமன்ற உறுப்பினராகவும் இருந்துள்ளார். இது மட்டுமல்லாமல், நிதிஷ் குமார் தலைமையிலான பீகார் அரசாங்கத்தில் இரண்டு முறை அமைச்சராகவும் இருந்துள்ளார். 1999 நாடாளுமன்றத் தேர்தலில், ஐக்கிய ஜனதா தளம் கட்சியின் வேட்பாளராக ரேனு குசாவாகா, ககாரியா மக்களவைத் தொகுதியில் போட்டியிட்டு இராச்டிரிய ஜனதா தளம் மூத்த தலைவர் ஆர். கே. இராணாவின் மனைவி நயனா ராணாவை 31,822 வாக்குகள் வித்தியாசத்தில் தோற்கடித்தார். 2004 தேர்தலில் ரேணு ஆர்ஜேடியின் ஆர். கே. இராணாவிடம் தோற்றாலும். முன்னதாக பிப்ரவரி 2005-இல், ரேணு, மதேபுராவில் உள்ள உத்கிஷுங்கஞ்ச் சட்டமன்றத் தொகுதியிலிருந்து ஐக்கிய ஜனதா தளத்தின் சார்பில் போட்டியிட்டு, ஆர்ஜேடியின் வலிமையானவரும் அப்போதைய மாநில அமைச்சருமான இரவீந்திர சரண் யாதவை தோற்கடித்தார். மீண்டும், ரேணு குசாவாகா நவம்பர் 2005 இடைத்தேர்தலில் வெற்றி பெற்றார். 2009-ஆம் ஆண்டு, பீகார் அரசு வேளாண் அமைச்சரானார். இதன் பிறகு, 2010-ஆம் ஆண்டு, புதிய சட்டமன்றத்தின் எல்லை நிர்ணயத்திற்குப் பிறகு, இவர் பிகாரிகஞ்சிலிருந்து போட்டியிட்டார். இந்த முறை தனது செல்வத்தின் துணையுடன், ரேணு, மூத்த வீரரான பப்பு யாதவ் மனைவி ரஞ்சீத் ரஞ்சன் தோற்கடித்தார். பின்னர் இவர் தொழில் மற்றும் பேரிடர் அமைச்சராக நியமிக்கப்பட்டார். ஆனால் இவரின் கணவர் விஜய் குமார் சிங் 2014-இல் பாஜகவில் இணைந்த பிறகு, இவர் ஜேடியு கட்சியிலிருந்து விலகி பாஜகவில் சேர்ந்தார். 2014 இந்தியப் பொதுத் தேர்தல், விஜய் குமார் சிங் மாதேபுரா தொகுதியில் பாஜகவின் வேட்பாளராகப் போட்டியிட்டுத் தோல்வியடைந்தார். 2019-ஆம் ஆண்டில், ககாரியாவிலிருந்து மக்களவைத் தேர்தலில் போட்டியிட வாய்ப்பு மறுக்கப்பட்டதால், பாரதிய ஜனதா கட்சி விலகினார். முன்னதாக, கட்சி விரோத நடவடிக்கைகளுக்காக அவரும் மற்ற நான்கு சட்டமன்ற உறுப்பினர்களும் ஐக்கிய ஜனதா கட்சியினால் இடைநீக்கம் செய்யப்பட்டதால், பாஜகவில் சேர ராஜினாமா செய்ய வேண்டிய கட்டாயம் ஏற்பட்டது. பின்னர் இவர் லோக் ஜனசக்தி கட்சியில் சேர்ந்து ஏப்ரல் 2024-இல் ராஜினாமா செய்தார்.